食茶記定食中東印度嘢好？最後都係揀咗後者，因為茶記成日都食架喇係咪？鰂魚涌地鐵站附近有間 Kebab Land，但今次我唔係嚟食 Kebab 而係試下佢啲飯。平平地嗌咗個燒雞肉配飯 ($55)，份量都正常，可惜唔包嘢飲。雞肉燒得香脆入味，好惹味下。而啲飯係用咗中東/印度米，所以偏長身而有咬口，幾好食。估唔到側邊仲有沙律喎，有青瓜、生菜同蕃茄粒，幾新鮮又爽口，好清新。醬汁用咗個蒜味薄荷汁 (得呢個汁唔辣)，好彩薄荷味唔係好重姐。 